פרדיננד קינגסלי

פרדיננד קינגסלי (באנגלית: Ferdinand Kingsley; נולד ב-13 בפברואר 1988) הוא שחקן ומוזיקאי אנגלי, הידוע מהופעתו בתפקיד צ'ארלס אלמה פרנקטלי בסדרת הדרמה הביוגרפית "ויקטוריה" של רשת ITV.

ביוגרפיה
קינגסלי נולד בלימינגטון ספא שבווריקשייר. הוא בנם של השחקן בן קינגסלי ובמאית התיאטרון אליסון סאטקליף. קינגסלי למד בבית הספר ווריק ובבית הספר גילדהול למוזיקה ודרמה.

בתיאטרון שיחק קינגסלי במחזות "טרוילוס וקרסידה" ו"איולף הקטן" עבור הלהקה השייקספירית המלכותית. בשנים 2010 ו-2011 גילם את רוזנקרנץ בהפקה של התיאטרון המלכותי הלאומי של המחזה "המלט". על תפקיד זה זכה בפרס איאן צ'ארלסון לשנת 2010. עוד גילם את פייאקס במחזה "Welcome to Thebes".

ב-2007 גילם קינגסלי את דמותו של אמברוסינוס הצעיר בקטעי פלשבק של הדמות אמברוסינוס, אותה גילם אביו בן קינגסלי. הוא שיחק בתפקיד אלברט אורייה בסרט הדוקומנטרי "Vincent Van Gogh: Painted With Words" של ה-BBC.". ב-2012 הופיע בתפקיד בושי בסרט הטלוויזיה "ריצ'רד השני" כחלק מהסדרה "הכתר החלול" המבוססת על מחזות שייקספיריים.

באוגוסט 2012 שיחק בתפקיד כפול של ישו ואלוהים בהפקה של המחזות "York Mystery Plays". ב-2013 הופיע בתפקיד הרוצח היהודי האנרכיסט ג'ושואה בלום בסדרת הדרמה התקופתית "ריפר סטריט". עוד השתתף בתפקיד אורח בפרק "Elephants Can Remember" בסדרה "פוארו" על פי ספריה של אגאתה כריסטי, ובסרט "The Whale" של ה-BBC בתפקיד אובד הנדריקס. ב-2014 הופיע קינגסלי בסרט הקולנוע "דרקולה: ההתחלה" בתפקיד חמזה ביי. באביב 2013 כיכב קינגסלי בסרט קצר "Dance in Colour" של להקת The Crookes. ב-2016 החל לגלם את דמותו של הטבח האיטלקי-בריטי צ'ארלס אלמה פרנקטלי בסדרת הדרמה "ויקטוריה" של רשת ITV.

פילמוגרפיה
קולנוע
 שנה שם שם באנגלית תפקיד הערות 2007 הלגיון האחרון The Last Legion אמברוסינוס הצעיר2014 דרקולה: ההתחלה Dracula Untold חמזה ביי Heard מלצר סרט קצר 2020 מאנק Mank אירווינג תלברג

טלוויזיה
 שנה שם שם באנגלית תפקיד הערות 2010 Painted with Words אלברט אורייה סרט טלוויזיה 2012 הכתר החלול The Hollow Crown סר ג'ון בושי בפרק "ריצ'רד השני"2013 רחוב ריפר Ripper Street ג'ושואה בלום בפרק "Tournament of Shadows" פוארו Agatha Christie's Poirot דזמונד ברטון-קוקס בפרק "Elephants Can Remember" The Whale אובד הנדריקס סרט טלוויזיה 2014 בורג'ה Borgia ג'וליו ד'אסטה סדרת טלוויזיה (5 פרקים) 2016–2019 ויקטוריה Victoria צ'ארלס פרנקטלי סדרת טלוויזיה2017 Still Star-Crossed אלדו לזארה סדרת טלוויזיה דוקטור הו Doctor Who נוויל קצ'לאב בפרק "Empress of Mars"2022סנדמןThe Sandmanהוב גדלינגבפרק "The Sound of Her Wings"2023סילו (אנ')Silo ג'ורג' וילקינס5 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים ממוצא הודי
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1988